Mª Carmen Húder Carlosena

Mª Carmen Húder Carlosena (Iruñea, Nafarroa Garaia, 1897- Caracas, Venezuela, 1987)pedagogoa, emakume ekintzailea izan zen eta erbesteratu beharra izan zuen.

 Bizitza 
Pedagogia ikasketak egin zituen Iruñean, eta gero Madrilgo Irakasleen Goi Mailako Ikasketen Eskolan, Irakaskuntza Erakunde Libreari lotutakoan. Handik New Yorkeko Vassar Collegen egon zen pentsionatuta.

1936ko uztailean, Iruñean aurkitzen ziren alabaren lehen jaunartzea ospatzen altxamendu militarra sortu zenean. Valcarderan hil zituzten bere neba eta lehengusu bat. Mª Carmen Frantziara joan zen Javier Yarnoz senarrarekin batera, ondoren Valentziara itzuli eta Errepublikaren zerbitzura jarri zen. Ondoren, gobernuarekin Bartzelonara joan zen, eta handik Figueresera eta Frantziara berriro, gerraren amaieran.

 Venezuelan 
1939ko abuztuan, naziak Frantzian sartzear zeudela, bikotea eta alaba Venezuelara erbesteratu ziren. Eusko Jaurlaritzak pleitatutako Flandre itsasontzian bidaiatu zuten.

Mª Carmen 1944an Federico García Lorcaren Mariana Pinedaren antzezlanaren protagonista izan zen Caracasko Ávila Antzokian eta AEBko Enbaxadako langileei gaztelania eskolak ematen lan egin zuen. Hainbat urtez, babesgabe zeuden adingabeak jagoteko elkarte batekin ere lan egin zuen. 

1987an, Venezuelako nazionalitatea zuela, Húder Caracasen hil zen.

 Aitortzak 

 2024an Iruñeko Udalak erabaki zuen Frankismoak errepresaliatutako 10 emakumeren izena jartzea Hego Txantreako kale eta plazei: Mª Carmen Húder Carlosena, Julia Bea Soto, Julia Fernández Zabaleta, Dora Serrano Serrano, Aurora Gómez Urrutia, Mª Luisa Elío Bernal, Josefina Guerendiain Caro, Nemesia Baztán Turrau, Ramona Zapatero Zapatel eta Matilde Huici Navaz.

 Erreferentziak 

 Kanpo estekak 

Kategoria:Iruindarrak
Kategoria:Euskal Herriko pedagogoak
Kategoria:Emakume ekintzaileak
Kategoria:Caracasen hildakoak
Kategoria:Euskal Herriko frankismoaren erbesteratuak
Kategoria:Emakume pedagogoak